  Виталий Пронин Воткинскысь мугорез кыдатонъя «Атлет» комплексэз усьтон ужрад кутскиз минут ӵоже шып сылонэн: озьы Воткинскын улӥсьёс, озьы ик та ужрадэ шуыса нимысьтыз вуэм Удмуртилэн Президентэз А. Волков мур кайгыремзэс веразы Волгоградысь терактын бырем кык воргоронъёс пумысен. Соос - Воткинскысь машина поттон заводын тыршисьёс, Волгоград палъёсы вуиллям вылэм командировкае...Воткинскысь «Атлет» комплекс ӝутӥськиз «Огъя Россия» партилэн юрттэмезъя: 15 миллион манет висъяськиз федерал центрысь, 115 миллион манет - Удмуртилэн бюджетысьтыз. Отысь пумиталод туала тренажёръёсты но, вӧл-вӧл мисьтаськон интыосты но, эмъяськонлы чаклам висъетэз но. Ваньмыз тӥ понна - таза мед луоды шуыса, - «Атлет» комплексэз усьтонэ люкаськем калыклы вазиськиз А. Волков. Президент ватсаз на: та дырлы Воткинскын усьтэмын выль нылпи сад, выльдэмын нылпи ваён юрт. Вуоно арын мытэмын луоз йӧ дворецез ӝутон но «Знамя» стадионэз тупатъян ужъёс. Чаламын на уно мукет ужъёс. Та ваньмыз быдэстӥськоз быдӟым ӟуч композиторлэн П. И. Чайковскийлэн вордскемез дырысен 175 ар тырмонэз пусъён улсын.Елена Тугашова Туспуктэм: votkinsk.ru Теги: Воткинск спорт  